Document ID: 32005R1454

RÅDETS FORORDNING (EF) Nr. 1454/2005
af 2. september 2005
om ændring af bilaget til forordning (EF) nr. 2042/2000 om indførelse af en endelig antidumpingtold på importen af fjernsynskamerasystemer med oprindelse i Japan
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) i det følgende benævnt »grundforordningen«,
under henvisning til forslag fremsat af Kommissionen efter høring af det rådgivende udvalg, og
ud fra følgende betragtninger:
A. TIDLIGERE PROCEDURER
(1)
Rådet indførte ved forordning (EF) nr. 1015/94 (2) en endelig antidumpingtold på importen af fjernsynskamerasystemer med oprindelse i Japan.
(2)
I artikel 1, stk. 3, litra e), i forordning (EF) nr. 1015/94 udelukkede Rådet specifikt professionelle kamerasystemer, der er anført i bilaget til nævnte forordning, i det følgende benævnt »bilaget«, fra antidumpingtoldens anvendelsesområde, idet de ganske vist repræsenterer avancerede professionelle kamerasystemer, der teknisk set er omfattet af varedefinitionen i artikel 1, stk. 2, i forordning (EF) nr. 1015/94, men ikke kan betragtes som fjernsynskamerasystemer.
(3)
I oktober 1995 ændrede Rådet ved forordning (EF) nr. 2474/95 (3) forordning (EF) nr. 1015/94 særlig med hensyn til definitionen af samme vare og med hensyn til visse modeller af professionelle kamerasystemer, der udtrykkelig blev fritaget for den endelige antidumpingtold.
(4)
I oktober 1997 ændrede Rådet ved forordning (EF) nr. 1952/97 (4), satserne for den endelige antidumpingtold for to berørte selskaber, nemlig Sony Corporation og Ikegami Tsushinki Co. Ltd i overensstemmelse med artikel 12 i grundforordningen. Rådet udelukkede endvidere specifikt visse nye modeller af professionelle kamerasystemer fra antidumpingtoldens anvendelsesområde ved at opføre dem i bilaget.
(5)
I januar 1999 og januar 2000 ændrede Rådet forordning (EF) nr. 1015/94 ved forordning (EF) nr. 193/1999 (5) og forordning (EF) nr. 176/2000 (6), og føjede visse efterfølgere til modeller af professionelle kamerasystemer til i bilaget, hvorved de blev fritaget for den endelige antidumpingtold.
(6)
I september 2000 bekræftede Rådet ved forordning (EF) nr. 2042/2000 (7) den endelige antidumpingtold, der indførtes ved forordning (EF) nr. 1015/94, jf. artikel 11, stk. 2, i grundforordningen.
(7)
Forordning (EF) nr. 2042/2000 blev i januar 2001 og i maj 2001 ændret af Rådet ved forordning (EF) nr. 198/2001 (8) og (EF) nr. 951/2001 (9), idet visse efterfølgere til modeller af professionelle kamerasystemer blev føjet til i bilaget til forordning (EF) nr. 2042/2000, hvorved de blev fritaget for den endelige antidumpingtold.
(8)
I september 2001 i forlængelse af en interimsundersøgelse i henhold til grundforordningens artikel 11, stk. 3, bekræftede Rådet ved forordning (EF) nr. 1900/2001 (10) niveauet for den endelige antidumpingtold, der blev indført ved forordning (EF) nr. 2042/2000 på importen af fjernsynskamerasystemer fra den eksporterende producent Hitachi Denshi Ltd.
(9)
Forordning (EF) nr. 2042/2000 blev i september 2002 og i april 2004 ændret af Rådet ved forordning (EF) nr. 1696/2002 (11) og (EF) nr. 825/2004 (12), idet visse efterfølgere til modeller af professionelle kamerasystemer blev føjet til i bilaget til forordning (EF) nr. 2042/2000, hvorved de blev fritaget for den endelige antidumpingtold.
(10)
Forordning (EF) nr. 2042/2000 blev i januar 2005 ændret af Rådet ved forordning (EF) nr. 84/2005, idet to modeller af professionelle kamerasystemer blev føjet til i bilaget til forordning (EF) nr. 2042/2000, hvorved de blev fritaget for den endelige antidumpingtold.
B. UNDERSØGELSE VEDRØRENDE NYE MODELLER AF PROFESSIONELLE KAMERASYSTEMER
1. Procedure
(11)
Tre japanske eksporterende producenter, nemlig Ikegami Tsushinki Co., Ltd, i det følgende benævnt »Ikegami«, Hitachi Denshi (Europa) GmbH, i det følgende benævnt »Hitachi«, og Matsushita, meddelte Kommissionen, at de påtænkte at introducere nye modeller af professionelle kamerasystemer på fællesskabsmarkedet, og anmodede Kommissionen om at føje disse nye modeller samt tilbehør hertil til i bilaget til forordning (EF) nr. 2042/2000, således at de blev udelukket fra antidumpingtoldens anvendelsesområde.
(12)
Kommissionen underrettede EF-erhvervsgrenen herom og indledte en undersøgelse, der var begrænset til at fastslå, om de pågældende varer henhører under antidumpingtoldens anvendelsesområde, og om den operationelle del af forordning (EF) nr. 2042/2000 bør ændres i overensstemmelse hermed.
2. Modeller, der er omfattet af undersøgelsen
(13)
Anmodningerne om fritagelse, der blev indgivet sammen med de relevante tekniske oplysninger, vedrører følgende modeller af kamerasystemer:
i)
Ikegami:
-
kamerahoved HC-500 og HC-500W
ii)
Hitachi:
-
kamerahoved V-35
-
kamerakontrolenhed RU-Z35
-
kamera-adapter CA-Z35
-
kamera-adapter EA-Z35
iii)
Matsushita:
-
kamerahoved AW-E860L.
Alle modeller blev præsenteret som efterfølgere til modeller, der allerede er fritaget for de gældende antidumpingforanstaltninger.
3. Undersøgelsens resultater
i) Kamerahoved HC-500 og HC-500W
(14)
Det blev konkluderet, at kamerahoved HC-500 og HC-500W er omfattet af varebeskrivelsen i artikel 1, stk. 2, litra a), i forordning (EF) nr. 2042/2000. Disse modeller er dog hovedsageligt til professionel brug. EF-erhvervsgrenen hævdede, at nævnte kamerahoveder kunne anvendes til transmissionsformål i forbindelse med det tilsvarende triax-system og/eller triax-adapter. På grundlag af de foreliggende oplysninger og for så vidt angår de foregående modeller, blev det alligevel konkluderet, at kamerahoved HC-500 og HC-500W ikke sælges med det tilsvarende triax-system eller adapter på fællesskabsmarkedet. På dette marked anvendes modellerne således ikke som transmissionskameraer i henhold til forordning (EF) nr. 2042/2000. Konklusionen blev derfor, at disse kameraer i overensstemmelse med EF-institutionernes tidligere praksis bør betragtes som professionelle kamerasystemer, der er omfattet af definitionen i artikel 1, stk. 3, litra e), i forordning (EF) nr. 2042/2000. Følgelig bør modellerne udelukkes fra de gældende antidumpingforanstaltningers anvendelsesområde og føjes til i bilaget til forordning (EF) nr. 2042/2000.
(15)
I overensstemmelse med EF-institutionernes faste praksis skal modellerne fritages for antidumpingtolden fra den dato, hvor Kommissionens tjenestegrene modtog de pågældende anmodninger om fritagelse. Fra den 28. oktober 2004 fritages al import af følgende kameraer derfor for antidumpingtolden:
Ikegami - kamerahoved HC-500 og HC-500W
ii) Kamerahoved V-35, kamerakontrolenhed RU-Z35 og kamera-adapter CA-Z35 og EA-Z35
(16)
Det blev konkluderet, at kamerahoved V-35, basisstation RU-Z35 og adapter CA-Z35 og EA-Z35 er omfattet af varebeskrivelsen i artikel 1, stk. 2, litra a), i forordning (EF) nr. 2042/2000. De anvendes dog primært til professionel brug og sælges ikke med det tilsvarende triax-system eller adapter på fællesskabsmarkedet. Konklusionen blev derfor, at de skal betragtes som et professionelt kamerasystem, der er omfattet af definitionen i artikel 1, stk. 3, litra e), i forordning (EF) nr. 2042/2000. Følgelig bør systemet (hoved, basisstation og adapter) og tilbehør hertil udelukkes fra de gældende antidumpingforanstaltningers anvendelsesområde og føjes til i bilaget til forordning (EF) nr. 2042/2000.
(17)
I overensstemmelse med EF-institutionernes faste praksis fritages dette fjernsynskamerasystem for antidumpingtolden fra den dato, hvor Kommissionens tjenestegrene modtog den pågældende anmodning om fritagelse. Fra den 27. januar 2005 fritages al import af følgende kameraer og tilbehør hertil derfor for antidumpingtolden:
Hitachi - kamerahoved V-35 til farveoptagelse
kamerakontrolenhed RU-Z35
kamera-adapter CA-Z35 og EA-Z35
iii) Kamerahoved AW-E860L
(18)
Det blev konkluderet, at kamerahoved AW-E860L nærmest var identisk med de foregående modeller, der allerede er opført i bilaget til forordning (EF) nr. 2042/2000. Den nye model er kun en teknisk opdatering for at tage hensyn til Fællesskabets miljøkrav. Det blev derfor konkluderet, at modellen bør udelukkes fra de gældende antidumpingforanstaltningers anvendelsesområde.
(19)
I overensstemmelse med EF-institutionernes faste praksis fritages dette fjernsynskamerasystem for antidumpingtolden fra den dato, hvor Kommissionens tjenestegrene modtog den pågældende anmodning om fritagelse. Fra den 10. maj 2005 fritages al import af følgende kamera derfor for antidumpingtolden:
Matsushita - kamerahoved AW-E860L.
4. Underretning af interesserede parter og konklusioner
(20)
Kommissionen underrettede EF-erhvervsgrenen og eksportørerne af fjernsynskamerasystemerne om resultaterne og gav dem mulighed for at fremsætte bemærkninger. Ingen af parterne havde indvendinger imod Kommissionens resultater.
(21)
På grundlag af ovenstående bør forordning (EF) nr. 2042/2000 ændres i overensstemmelse hermed -
UDSTEDT FØLGENDE FORORDNING:
Artikel 1
Bilaget til forordning (EF) nr. 2042/2000 erstattes af teksten i bilaget til nærværende forordning.
Artikel 2
1. Denne forordning træder i kraft dagen efter offentliggørelsen i Den Europæiske Unions Tidende.
2. Denne forordning anvendes på importen af følgende modeller, der er fremstillet og eksporteret til Fællesskabet af følgende eksporterende producenter:
a)
Ikegami Tsushinki Co., Ltd fra den 28. oktober 2004:
-
kamerahoved HC-500
-
kamerahoved HC-500W.
b)
Hitachi Denshi (Europa) GmbH fra den 27. januar 2005:
-
kamerahoved V-35
-
kamerakontrolenhed RU-Z35
-
kamera-adapter CA-Z35
-
kamera-adapter EA-Z35.
c)
Matsushita fra den 10. maj 2005:
-
kamerahoved AW-E860L.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. september 2005.

Labels: 12
3
4
18